ריצ'רד גיר

ריצ'רד טיפני גיר (באנגלית: Richard Tiffany Gere; נולד ב-31 באוגוסט 1949) הוא שחקן קולנוע אמריקאי. בין סרטים הבולטים: "ג'יגולו אמריקאי" (1980), "קצין וג'נטלמן" (1982), "אישה יפה" (1990), "פחד ראשוני" (1996), "שיקגו" (2002). גיר נולד בפילדלפיה, פנסילבניה שבארצות הברית למשפחה נוצרית-מתודיסטית. אימו היא דוריס אן (לבית טיפני), עקרת בית. אביו הוא הומר ג'ורג' גיר, סוכן ביטוח שבמקור תכנן להיות כומר. לאחר סיום לימודי התיכון בשנת 1967, שם הצטיין בהתעמלות ובמוזיקה, וניגן בחצוצרה, החל ללמוד ספורט ופילוסופיה באוניברסיטת מסצ'וסטס. הוא החליט לעזוב את הלימודים כעבור שנתיים, ולא סיים את לימודיו. ב-1969, החל לעבוד בתיאטרון בסיאטל כאשר שיחק בהצגה "רוזנקרנץ וגילדנשטרן מתים". התפקיד הראשי הראשון שלו היה במחזמר "גריז" בווסט אנד הבריטי בתפקיד הראשי של דני זוקו, ב-1973. כשחזר לארצות הברית כיכב בגרסת ברודוויי למחזמר, ומשם החל להשתתף בסרטי קולנוע. תפקידו הראשון בקולנוע היה כסרסור במלודרמת הפשע "Report to the Commissioner". בהמשך שיחק בעוד כמה תפקידים קטנים. תפקידו הגדול הראשון היה בסרטו של ריצ'רד ברוקס - "מחפשת את מר גודבר" (1977), אך הפריצה האמיתית שלו הייתה בסרט "ימים ברקיע" (1978) של טרנס מאליק. אחר כך כיכב בלהיטים "ג'יגולו אמריקני" ו"קצין וג'נטלמן" (1982). בהמשך כיכב בסרטיהם של במאים ידועים כמו סידני לומט, פול שרדר, פרנסיס פורד קופולה, אקירה קורוסאווה, ג'ון שלזינגר, רוברט אלטמן, אדריאן לין, וברוס ברספורד. ב-1990, זכה לפרסום רב עם כיכובו בסרט "אישה יפה" לצידה של ג'וליה רוברטס. על השתתפותו בסרט הוא היה מועמד בשנית לפרס גלובוס הזהב. ב-1996, שיחק בסרט המתח "פחד ראשוני". ב-1999, שב לשחק עם ג'וליה רוברטס בסרט "תפוס את הכלה". באותה שנה הוכתר גיר על ידי מגזין פיפל כ"הגבר הסקסי של השנה". בשנת 2002, שיחק בסרט "שיקגו" כשחקן קומי\מוזיקלי וזכה בפרס גלובוס הזהב על משחקו בסרט זה. באותה שנה שיחק במותחן האימה "נבואות איש העש", ובסרט "בוגדת" לצידה של דיאן ליין. בשנת 2004, כיכב בסרט "הנרקוד?" לצידה של ג'ניפר לופז. ב-2009 כיכב בסרט "האצ'יקו" המבוסס על סיפור אמיתי. בשנת 2012, כיכב בסרט "עסקה מגונה". ב-2014, דיבב את דמותו של הנרי בסרט "הנרי ואני", ותרם את קולו לפרק בסדרה הדוקומנטרית "קוסמוס: מסע לחלל". בשנת 2016 שיחק גיר בסרט האמריקאי-ישראלי של יוסף סידר "נורמן: עלייתו המתונה ונפילתו התלולה של מאכער אמריקאי" שם שיחק לצד ליאור אשכנזי, מייקל שין, דן סטיבנס וסטיב בושמי. בשנת 2019, כיכב בסדרת הטלוויזיה "אם אב ובן". בשנות ה-70, ניהל גיר מערכת יחסים עם השחקנית פנלופה מילפורד. בשנות ה-80 יצא עם השחקניות פריסילה פרסלי וקים בייסינגר. הוא היה נשוי לדוגמנית העל סינדי קרופורד מ-1991 עד 1995. בנובמבר 2002 הוא נישא בשנית לשחקנית קארי לוול. להם בן משותף אשר נולד בפברואר 2000. המשפחה התגוררה בניו יורק. בשנת 2013 הזוג התגרש. באפריל 2018 נישא בפעם השלישית לאשת יחסי הציבור הספרדייה, אלחנדרה סילבה, ולזוג 2 בנים משותפים. גיר חונך על מתודיזם. מאז שנות ה-20 שלו גיר הביע עניין בבודהיזם, ואף החל ללמוד זן בודהיזם ומאוחר יותר גם בודהיזם טיבטי. בעקבות כך, בשנת 2009 בא לביקור בישראל ופגש את איבתיסאם מחמיד זוכת פרס הדלאי לאמה באותה שנה. בשנת 2005 זכה בפרס גזן על פעילותו למען זכויות האדם בטיבט. גיר עוסק בצילום כתחביב. ב-2004 התקיימה בבית האמנים בירושלים התערוכה "עולה רגל", בה הציג ארבעים תצלומים שצילם במשך עשרים שנה בטיבט. באותה שנה הוצגו תצלומים נוספים של גיר מסדרה זו בגלריה Zakakini ברמאללה. גיר מתח ביקורת על מדיניות ישראל כלפי הפלסטינים מספר פעמים, כשהוא אף צוטט באומרו: "ישראל מאבדת את דרכה, הכיבוש חייב להסתיים". הוא גם ביקר בחברון יחד עם חברי הארגון "שוברים שתיקה". ב-17 במאי 2012, העניק נשיא אלבניה, באמיר תופי, מדליית הערכה לגיר על פעילותו האקטיביסטית בעולם והגנה על זכויות אדם. ב-2016, הוא הביע את תמיכתו בהילרי קלינטון לנשיאות ארצות הברית ותרם $2,700 דולר לקמפיין שלה. "מחפשת את מר גודבר" (1977) - בתפקיד: טוני. "ימים ברקיע" (1978) - בתפקיד: ביל. "ינקים" (אנ') (1979) - בתפקיד: מאט דייסון. "ג'יגולו אמריקאי" (1980) - בתפקיד: ג'וליאן. "קצין וג'נטלמן" (1982) - בתפקיד: זאכרי (זאק) מאיו. "עד כלות הנשימה"(אנ') (1983) - בתפקיד: ג'סי לוג'אק. "מועדון הכותנה" (1984) - בתפקיד: דיקסי דואייר. "המלך דוד" (1985) - המלך דוד. "ללא רחמים" (אנ') (1986) - בתפקיד: אדי ז'ילט. "עוצמה" (1986) - בתפקיד: פיט סט. ג'ון. "ללא מטרה" (1988) - בתפקיד: פרנק רוברטס. "אישה יפה" (1990) - בתפקיד: אדוארד לואיס. "במלכודת התשוקה" (1990) - בתפקיד: דניס פק. "משולש מסוכן" (1992) - בתפקיד: אייזק באר. "רפסודיה באוגוסט" (1992) - בתפקיד: קלארק (רישאדו גיא). "והתזמורת ממשיכה לנגן" (1993) - בתפקיד: כוריאוגרף. "מיסטר ג'ונס" (1993) - בתפקיד: מר ג'ונס. "סומרסבי" (1993) - בתפקיד: ג'ון רוברט 'ג'אק' סומרסבי. "הצטלבות" (1994) - בתפקיד: וינסנט איסטמן. "ראשון האבירים" (1995) - בתפקיד: לנסלוט. "פחד ראשוני" (1996) - בתפקיד: עו״ד מרטין וייל. "התן" (1997) - בתפקיד: דקלן מלקוין. "צדק אדום" (1997) - בתפקיד: ג'אק מור. "תפוס את הכלה" (1999) - בתפקיד: אייזנהאואר (אייק) גרהאם. "סתיו בניו יורק" (2000) - בתפקיד: ויל קין. "הנשים של ד"ר טי" (2000) - בתפקיד: הגניקולוג ד"ר טי. "נבואות איש העש" (2002) - בתפקיד: העיתונאי ג'ון קליין. "בוגדת" (2002) - בתפקיד: אדוארד סאמנר. "שיקגו" (2002) - בתפקיד: בילי פלין. "הנרקוד?" (2004) - בתפקיד: עורך דין ג'ון קלארק. "לגעת במילים" (2005) - בתפקיד: סול. "התרמית" (2007) - בתפקיד: קליפורד אירוינג. "אני לא שם" (2007) - בתפקיד: בילי. "העדר" (2007) - בתפקיד: הארולד באבייג'. "לילות ברודנטה" (2008) - בתפקיד: ד"ר פול פלאננר. "האצ'יקו" (2009) - בתפקיד: פרופ' פארקר וילסון. "דאבל" (2011) - בתפקיד: פול שפרדסון. "עסקה מגונה" (2012) - בתפקיד: איל ההון רוברט מילר. "סרט 43" (2013) - בתפקיד: בוס. "מחוץ לזמן" (2014) - בתפקיד: ג'ורג'. "מלון מריגולד האקזוטי השני" (2015) "הנדבן" (2016) בתפקיד: פראני ווטס. "נורמן" (2017) - בתפקיד: נורמן אופנהיימר. "ארוחת הערב" (2017) - בתפקיד: סטן לוהמן. אם אב ובן (2019) סדרת טלוויזיה - בתפקיד: מקס פינץ'. "שלושה משיחים" (2020) - בתפקיד: ד"ר אלן סטון. "אולי חתונה" (2023) - בתפקיד: הווארד. Oh, Canada‏ (2025) - בתפקיד: לאונרד פייפ. אישה יפה קצין וג'נטלמן ג'יגולו אמריקאי בוגדת פרס דונוסטיה (2007) פרס עולם התיאטרון (1980) פרס גלובוס הזהב לשחקן הטוב ביותר לסרט מוזיקלי או קומי (2002) פרס דוד דה דונטלו לשחקן זר (1979) פרס בחירת המבקרים לליהוק הטוב ביותר (2002) פרס גילדת שחקני המסך לצוות השחקנים הטוב ביותר בסרט קולנוע (2003) פרס גזן (2005) פרס אור האמת (1996) פרס מריאן אנדרסון (2007) פרס ג'יימס פארקס מורטון לבין-דתיות ריצ'רד גיר, במסד הנתונים הקולנועיים IMDb (באנגלית) ריצ'רד גיר, באתר "אידיבי", מאגר הידע העברי לקולנוע ישראלי ועולמי ריצ'רד גיר, באתר AllMovie (באנגלית) ריצ'רד גיר, באתר Rotten Tomatoes (באנגלית) ריצ'רד גיר, באתר Box Office Mojo (באנגלית) ריצ'רד גיר, במסד הנתונים הקולנועיים KinoPoisk (ברוסית) ריצ'רד גיר, באתר MusicBrainz (באנגלית) יגאל משיח, עלייתו של חתלתול מין, דבר, 2 בספטמבר 1983 יניר דקל, ריצ'רד גיר: "המזה"ת זקוק להרבה תפילות כרגע", 23 בספטמבר 2012 דודי כספי, גוונים של אפור, באתר ישראל היום, 6 במרץ 2015 אמיר קמינר, ריצ'רד גיר: "המתח בישראל טוב ליצירה", 6 ביולי 2015 ציפי שמילוביץ, גיר ללא הפסקה, באתר "ידיעות אחרונות", 8 במרץ 2017 גילי איזיקוביץ, "אם, אב ובן": ריצ'רד גיר מככב בסדרה הזאת, למרות זאת מומלץ לוותר עליה, באתר הארץ, 29 במאי 2019 בנימין טוביאס, "טראמפ הגיע מהריאליטי ואכפת לו רק מהרייטינג", באתר "ידיעות אחרונות", 29 במאי 2019 גדי סולומון, "אם, אב ובן": ריצ'רד גיר עם פאסון, באתר ישראל היום, 30 במאי 2019 מערכת mako תרבות, ‏הסוף המקורי של "אישה יפה" יזעזע אתכם, באתר ‏מאקו‏, 5 ביוני 2019 דנה קסלר, ‏פוליטיקה, כסף סיני ואשה צעירה: ריצ'רד גיר חוגג 70 שנות סקס אפיל., באתר מעריב אונליין, 30 באוגוסט 2019 חן חדד, אפל ביטלה את העיבוד האמריקאי ל"נבלות" בכיכובו של ריצ'רד גיר, באתר הארץ, 4 בספטמבר 2019 יובל פגי, ‏תשעה חודשים אחרי לידת בנו הראשון, ריצ'ארד גיר מצפה לעוד אחד, באתר ‏מאקו‏, 5 בנובמבר 2019 ניר וולף, גלובלי: צרות במשפחת מור-וויליס, באתר ישראל היום, 5 בנובמבר 2019 ריצ'רד גיר, באתר אנציקלופדיה בריטניקה (באנגלית) גילרמן דנה, "תערוכות חדשות", הארץ, 3 ביוני 2004, עמ' ד'10. עומר דניאל, הנשים, הכסף והקשר הישראלי: ריצ'ארד גיר חוגג 70, במדור "פנאי פלוס" באתר ynet‏, 31 באוגוסט 2019